અગાઉ માર્ચમાં નાપાસ થયેલા વિદ્યાર્થીઓની પરીક્ષા ઓક્‍ટોબરમાં લેવામાં આવતી હતી. જેથી માર્ચમાં મોટાભાગે રેગ્‍યુલર વિદ્યાર્થીઓ જ પરીક્ષા આપતા હતા. પરંતુ ત્‍યાર બાદ ઓક્‍ટોબરની પરીક્ષા બંધ કરી જૂલાઈમાં પુરક પરીક્ષા શરૂ કરી હતી. જોકે તેમાં અમુક વિષયમાં નાપાસ થયેલા વિદ્યાર્થીઓ જ પરીક્ષા આપી શકતા હોઈ અન્‍ય વિદ્યાર્થીઓ ફરી ત્‍યાર પછીના વર્ષે માર્ચમાં રેગ્‍યુલર વિદ્યાર્થીઓ સાથે પરીક્ષામાં ઉપસ્‍થિત રહેતા હતા. જોકે હવે બોર્ડ ખાનગી વિદ્યાર્થીઓની પરીક્ષા જ અલગ લેવા માટે તૈયાર કરી રહ્યું છે. સંભવત ડિસેમ્‍બર-જાન્‍યુઆરીમાં ખાનગી વિદ્યાર્થીઓની પરીક્ષા અલગથી લેવામાં આવે તેવી શક્‍યતા છે.